Taller de materials naturals i concert saforenc en la programació de Viu Marxuquera per a aquest cap de setmana
21 setembre 2022

## Taller de materials naturals i concert saforenc en la programació de Viu Marxuquera per a aquest cap de setmana21 setembre 2022Última actualització: 21 setembre 2022

![](../gestion/img/63427d70c165f53aa13b3b7e823ee7007e4b88ec8ee34018bf889bbd316af536.jpg)  
  

La presidenta de la Junta de Districte de Marxuquera, **Liduvina Gil**, i el tècnic de Política Festiva i Barris, **Juanjo Reig**, han presentat les diverses activitats emmarcades dins de la programació de 'Viu Marxuquera' per a aquest cap de setmana.

El diumenge 25 de setembre des de les 9.30h fins les 14.00h tots aquells que ho desitgen podran gaudir de productes artesanals del territori valencià que hi haurà exposats al Mercat de Proximitat, a la plaça de l'Ermita del terme. A les 12.00h, al mateix lloc, es portarà a terme un taller de materials naturals per tal de crear criatures fantàstiques. Una iniciativa amb una vessant inclusiva on es treballarà el reciclatge.

I a la mateixa hora, però al hall del Centre Social, a càrrec del duet saforenc 'No som de Seattle' format per Paula Bernabé Sala i Fernando Navarro, un concert repassant temes que han marcat la gent al llarg dels anys i que els fa il·lusió rememorar.

«Donar les gràcies a la comissió de festers de Marxuquera per la tasca magnífica que han fet, especialment al seu president Jacobo Romero, amb eixa col·laboració amb l'Ajuntament de Gandia», ha destacat Gil.

[Twittear](https://twitter.com/share)